MADE 2015 World Tour

Big Bang MADE 2015-16 World Tour bolo druhé svetové turné juhokórejskej skupiny Big Bang na podporu ich tretieho kórejského štúdiového albumu (v celkovom poradí už siedmeho) MADE. Ázijské vystúpenia boli ohlásené v apríli 2015. Počas turné navštívili 13 krajín vrátane Číny, Japonska a Spojených štátov. Turné odštartovalo 25. apríla 2015 v Soule. Koncertov sa zúčastnilo 1,5 milióna fanúšikov z celého sveta, čím sa stalo najväčším turné kórejského interpreta.

Príprava
Turné bolo ohlásené 1. apríla 2015 prostredníctvom Twitteru YG Entertainment. Prvé dva koncerty sponzorované Naverom sa konali 25. a 26. apríla v Olympic Gymnastics Arena. 27. apríla boli ohlásené zvyšné zastávky ázijskej etapy. Turné bude pokračovať aj v roku 2016. 16. apríla bol na oficiálnom YouTube kanáli skupiny zverejnený trailer. Natáčanie v Los Angeles trvalo 4 dni. Pieseň v traileri zložili Kush a So Won-čin, text napísal G-Dragon.

Bolo tiež oznámené, že na turné bude spolupracovať veľmi uznávaný tím osobností ako Leroy Bennett, Ed Burke, Gil Smith II a Jonathan Lia. Tí predtým pracovali s Beyoncé a Jay-Z na ich On The Run Tour, ale aj so skupinou Big Bang počas Alive Galaxy Tour.

10. júla bolo potvrdených 7 nových koncertov v Mexiku, Austrálii, Číne a Taiwane. Je to prvýkrát, čo skupina vystúpi v Mexiku a Austrálii. 31. júla boli pridané 2 koncerty v Macau, kde Big Bang vystúpia tiež po prvý raz.

11. augusta bol v Austrálii pridaný ďalší koncert.

Koncerty
Lístky na koncerty v Soule boli vypredané do niekoľkých minút. Server pod vysokým náporom zlyhal. V Číne bolo na 11 vypredaných koncertoch v mestách Kanton, Peking, Šanghaj, Ta-lien a Wu-chan rekordných 180 000 fanúšikov. Ďalšie vypredané koncerty v Číne zahŕňajú 3 po sebe idúce vystúpenia v Hongkongu a dve v Macau, čo viedlo k pridaniu ďalšieho.

V Singapure bol záujem taký veľký, že po vypredaní oboch koncertov sa začali predávať takzvané „audio miesta“, pretože mali obmedzený výhľad na pódium. V Malajzii sa zhromaždili stovky fanúšikov, aby si stihli kúpiť lístky. Kvôli vysokému dopytu bol pridaný ďalší koncert.

V koncoročnom rebríčku časopisu Pollstar, kde bolo zoradených 200 najlepších severoamerických koncertných turné, obsadili Big Bang 126. miesto a za 4 koncerty zarobili 7,8 miliónov amerických dolárov.

Rekordy
Počas MADE Tour Big Bang pokorili mnoho rekordov.
 Najsledovanejší K-popový online koncert v histórii.
 Prvý zahraničný interpret, ktorý mal v Japonsku „Dome Tour“ tri roky za sebou.
 Jediný zahraničný interpret, ktorý mal v šanghajskej Mercedes-Benz Arena tri koncerty za sebou.
 Prvý kórejský interpret, ktorý mal v Kuala Lumpur dva koncerty za sebou.
 Najväčšie turné K-popového interpreta v histórii Spojených štátov.
 Prvý zahraničný interpret, ktorému sa podarilo v Hongkongu vypredať 3 koncerty dvakrát po sebe.
 Jeden z najdrahších koncertov v histórii Malajzie.
 Najväčší počet divákov na koncerte K-popového interpreta v čínskom meste Čcheng-tu.
 Najväčšie turné kórejského interpreta v Číne.
 Najväčší K-popový koncert v Kanade.
 Najväčšie publikum v rámci zahraničných interpretov v histórii Japonska.

Živé vysielanie
2. decembra 2014 malo YG Entertainment v Hongkongu tlačovú konferenciu, kde predstavilo spoluprácu s Tencent QQ Music. Tencent QQ je najväčšia online platforma v krajine. Na spoločnej tlačovej konferencii oznámili, že Tencent QQ bude 21. júna exkluzívne vysielať naživo posledný koncert skupiny v Šanghaji. Vysielanie prilákalo 18,8 miliónov divákov, čím sa stal najsledovanejším K-popovým online koncertom v histórii.

25. októbra bol naživo vysielaný koncert v Macau. Prostredníctvom QQ Music ho sledovalo viac ako 975 000 divákov.

Posledný koncert v Soule bol vysielaný cez čínsky portál Tencent a V App. Jedna kamera snímala celú skupinu a päť ďalších každého člena osobitne. Cez V App sledovalo koncert viac ako 3,62 miliónov fanúšikov, čím sa video stalo najsledovanejším v rámci tejto aplikácie.

Kritika
Turné bolo hudobnými kritikmi veľmi uznávané. Denník The New York Times nazval Big Bang „hladkými K-popovými zločincami“ a koncert opísal ako „extrémny, intenzívny a ohromujúci karneval kórejského popu“. Britský denník The Guardian dal koncertu v Newarku 4 hviezdičky z piatich a opísal to tak, že „K-popoví hrdinovia priniesli paličky na cukrovú vatu s ostrými hranami“ a všetkých piatich členov pochválil za individuálne talenty. Americký denník Los Angeles Times opísal Big Bang ako „jedných z najvynaliezavejších a esteticky vizionárskych interpretov vo svojom žánri“ a ich koncert v Anaheime nazval „neuveriteľne významným momentom pre K-pop“, pričom pochválil aj rozmanitosť ich piesní a výkonov. Billboard dal koncertu 4,5/5 hviezdičiek a Big Bang nazval „piatimi osobami, ktoré sú samostatne komplexné, ale spolu tvoria skvelú superskupinu“. Vibe nazval Big Bang „kráľmi K-popu“ a za najzaujímavejšie momenty večera označil ich sólové vystúpenia. Denník The Michigan Daily nazval Big Bang skupinou, ktorá „inovuje aj určuje smer žánru“ a koncert opísal ako „elektrickú, mimotelovú skúsenosť“. Týždenník The Village Voice opísal koncert ako „jedinečný a úplne odlišný od západnej popovej schémy“, ktorý „slúžil na odrazenie dúhového spektra ľudských emócií“. The AU Review pochválil produkciu aj hudobné smerovanie skupiny, a zároveň sa vyjadril, že to bol „fantastický koncert fantastickej skupiny talentovaných jedincov“.

Zoznam piesní

Zoznam vystúpení
 Dátum Mesto Štát Miesto konania Počet divákov Ázia  25. apríl 2015 Soul Kórejská republika Olympic Gymnastics Arena 26 000  26. apríl 2015 30. máj 2015 Kanton Čína Guangzhou International Sports Arena 24 000  31. máj 2015 6. jún 2015 Peking MasterCard Center 23 000  7. jún 2015 12. jún 2015 Čchi-lie-ťiao Hongkong AsiaWorld–Arena 36 000  13. jún 2015 14. jún 2015 19. jún 2015 Šanghaj Čína Mercedes-Benz Arena 30 000   20. jún 2015 21. jún 2015 26. jún 2015 Ta-lien Zhongsheng Center 15 000  28. jún 2015 Wu-chan Wuhan Gymnasium 13 000  11. júl 2015 Bangkok Thajsko IMPACT Arena 20 000  12. júl 2015 18. júl 2015 Kallang Singapur Singapore Indoor Stadium 20 000  19. júl 2015 24. júl 2015 Kuala Lumpur Malajzia Putra Indoor Stadium 45 000  25. júl 2015 30. júl 2015 Manila Filipíny Mall of Asia Arena 1. august 2015 Jakarta Indonézia Indonesia Convention Exhibition 7. august 2015 Šen-čen Čína Shenzhen Bay Sports Center 12 000  9. august 2015 Nanking Nanjing Olympic Sports Center Gymnasium 10 000  14. august 2015 Čcheng-tu Chengdu Sports Centre 30 000  25. august 2015 Chang-čou Yellow Dragon Sports Center 21 000  28. august 2015 Čchang-ša Hunan International Convention & Exhibition Centre 7 000  30. august 2015 Čchung-čching Chongqing International Expo Center 10 000  24. september 2015 Tchaj-pej Taiwan Taipei Arena 44 000  25. september 2015 26. september 2015 27. september 2015 Severná Amerika  2. október 2015 Las Vegas Spojené štáty Mandalay Bay Events Center 9 000  3. október 2015 Los Angeles Staples Center 14 000  4. október 2015 Anaheim Honda Center 11 000  7. október 2015 Mexiko Mexiko Mexico City Arena 15 000  10. október 2015 Newark Spojené štáty Prudential Center 24 000  11. október 2015 13. október 2015 Toronto Kanada Air Canada Centre 14 000  Austrália  17. október 2015 Sydney Austrália Allphones Arena 23 000  18. október 2015 21. október 2015 Melbourne Rod Laver Arena 12 000  Ázia  23. október 2015 Cotai Macao CotaiArena 30 000  24. október 2015 25. október 2015 12. november 2015 Tokio Japonsko Tokyo Dome 911 000  13. november 2015 14. november 2015 15. november 2015 20. november 2015 Osaka Kyocera Dome 21. november 2015 22. november 2015 28. november 2015 Fukuoka Fukuoka Dome 29. november 2015 5. december 2015 Nagoja Nagoya Dome 6. december 2015 9. január 2016 Osaka Kyocera Dome 10. január 2016 11. január 2016 6. február 2016 Fukuoka Fukuoka Dome 7. február 2016 23. február 2016 Tokio Tokyo Dome 24. február 2016 4. marec 2016 Soul Kórejská republika Olympic Gymnastics Arena 39 000  5. marec 20166. marec 2016 Spolu 1 500 000 

Zrušené vystúpenia
 Dátum Mesto Štát Miesto konania Dôvod 16. august 2015 Jan-ži Čína Yanji People's Stadium nepredvídateľná okolnosť 

Galéria

Referencie

Externé odkazy
 Oficiálna webová stránka 
 YG Entertainment 

Zdroj

Kategória:Big Bang (hudobná skupina)
Kategória:Turné skupiny Big Bang